text: Skunk-skurke dømt og udvist
  14 februar 2013 kl. 09.53
  To vietnamesiske mænd har fået 10 måneders fængsel og efterfølgende udvisning fra Danmark for dyrkning af skunk.
  Dommen faldt i retten i Horsens. De to mænd er 26 og 28 år, og foruden dyrkning af skunk er de også dømt for at have stjålet strøm i forbindelsen skunk-produktionen.
  Hverken anklager eller forsvarer var tilfreds med dommen, skriver Horsens Folkeblad.
  Anklageren vil have skærpet straffen, mens forsvareren siger, at de to vietnamesiske mænd er uskyldige.
  Både anklager og forsvarer har anket.
  